نومان کورتولموش ژورنالیست‌لره آچیقلاماسیندا آذربایجانین قارداش اؤلکه و گونئی قافقازدا تورکیه-نین ان اؤنملی متفیقی اولدوغونو دئییب.
آذربایجان جمهوریتینده رسمی سفرده اولان تورکیه بؤیوک میللت مجلیسی‌نین (تبمم) صدری نومان کورتولموشون رهبرلیک ائتدیگی نوماینده هئیتی یولون 12-ده باکیدا فخری خیابانا گله‌رک آذربایجان خالقی‌نین عموم میللی لیدئری، معاصر موستقیل آذربایجان دؤولتی‌نین معماری و قوروجوسو حیدر علی یئوین عزیز خاطره‌سینی احتیراملا یاد ائدیب، مزاری اؤنونه اکلیل قویوب.
اولو اؤندرین عؤمور-گون یولداشی، گؤرکملی عالیم آکادئمیک ظریفه خانیم علی یئوانین دا خاطره‌سی احتیراملا آنیلیب، مزاری اوزرینه تر گول‌لر دوزولوب.
هئیت داها سونرا شهیدلر خیابانینی زیارت ائدیب.
نوماینده هئیتی آذربایجانین موستقیل‌لیگی و اراضی بوتؤو‌لوگو اوغروندا موباریزه‌ده جانلاریندان‌ کئچمیش قهرمان وطن اؤولادلاری‌نین خاطره‌سینی احتیراملا آنیب، مزارلاری اوزرینه تر چیچک‌لر دوزوب‌لر.
همچنین "ابدی مشعل" عابده‌سی‌نین اؤنونه اکلیل قویولوب.
سونرا شهیدلر خیابانیندا شهید تورک عسگرلری‌نین خاطره‌سینه اوجالدیلمیش عابده زیارت ائدیلیب، اؤنونه اکلیل قویولوب، شهیدلیک کیتابه‌سی‌نین اوستونه گول دسته‌لری دوزولوب.
نومان کورتولموش ژورنالیست‌لره آچیقلاماسیندا آذربایجانین قارداش اؤلکه و گونئی قافقازدا تورکیه-نین ان اؤنملی متفیقی اولدوغونو دئییب.
